Serafim (Glusjakov)

Serafim (russisk: Серафим [Глушаков], opprinnelig Fjodor Mikhailovitsj Glusjakov (født 19. mars 1969 i Karaganda i Den kasakstanske sovjetrepublikk i Sovjetunionen, død 9. juni 2020 i Samara i Russland) var en epark (biskop) i Den russisk-ortodokse kirke som ledet bispedømmet Anadyr-Tsjukotka fra 2011 til 2015.

Liv og virke

Bakgrunn
Fjodor Mikhailovitsj Glusjakov var født til en russisk ortodoks familie som var blitt sendt i indre eksil to Kasakstan under undertrykkelsen av kristendommen i 1930-årene. I 1986 begynte han på det teologiske seminar i Moskva. Deretter trådte han inn som novise i Innssovnelsesklosteret i Pskov-Petsjerskij. I 1992 fikk han eksamen fra det statlige pedagogiske institutt i Kujbysjev.

Prest
Den 16. februar 1992 ble han diakon, og den 5. juli 1992 ble han presteviet av erkebiskop Eusebius av Samara og Syzran og utpekt til rektor for Oppstandelseskatedralen som var under bygging og ble konsekrert i 1993. Den ble det første ortodokse kirken i arbeiderklasseområdet Bezymjanka i Samaras utkant.

Den 23. juni 1998 avla han munkeløfter, og til påsken 2000 ble han elevert til hegumen. I 2002 tok han teologisk doktorgrad. Han hadde ledende oppgaver i Samaras ortodokse kirke. Den 6. oktober 2003 ble etter Den hellige synodes beslutning Oppstandelseskatedralen omgjort til Oppstandelsesklosteret, og Serafim ble gjort til dets abbed. I 2004 tok han juridisk eksamen fra Stolypin Volga-akademiet i offentlig administrasjon. Han underviste ved Samaras teologiske seminar og Samaras statlige økonomiske universitet. Til påsken 2010 ble han elevert til arkimandritt.

Epark (biskop)
Den 11. mars 2011 valgte Den hellige synode ham til en av Moskvas vikarbiskoper, og patriark Kyrill ordinerte ham den 22. mai, med flere andre biskoper medvirkende.

Den 30 mai 2011 utpekte Den hellige synode ham til biskop av Anadyr og Tsjukotka, et bispedømme så langt langt øst i landet som går an, og ble kort etter løst fra sine oppgaver i Samara. I desember 2011 deltok han på den russisk-ortodokse kirkes treningskurs for nye biskoper.

Den 24. desember 2015 ble han innvilget avskjed fra Anadyr-Tsjukotka og pensjonert av Den hellige synode, som hadde drøftet situasjonen i hans bispedømme. Han ble tilordnet Samara som bosted; og ble stilt til disposisjon for metropolitan Sergius av Samara og Syzran.

Han døde 9. juni 2020 på et sykehus i Samara av covid-19, i en alder av 51 år. Begravelsesliturgien to dager etter i Oppstandelsesklosteret i Samara ble ledet av metropolitt Sergius av Samara og Novokujbysjevsk (Poletkin), med flere andre biskopers assistanse.

Referanser

Eksterne lenker
 Серафим, епископ (Глушаков Федор Михайлович)

Russiske ortodokse biskoper
Russisk-ortodokse biskoper
Personer fra Karagandy
Dødsfall relatert til covid-19 i Russland
Ortodokse eller orientalske biskoper ofre for covidpandemien